b'\n_START_ARTICLE_\nGabonin vaakuna\n_START_PARAGRAPH_\nGabonin vaakuna on Gabonin tunnus lipun ja kansallislaulun ohella. Sen on suunnitellut sveitsil\xc3\xa4inen heraldikko Louis M\xc3\xbchlemann._NEWLINE_Kilvess\xc3\xa4 on laiva, jonka per\xc3\xa4ss\xc3\xa4 on Gabonin lippu. Se kuvaa maan kehityst\xc3\xa4 ja merenkulun taloudellista merkityst\xc3\xa4 Gabonille. Kilven yl\xc3\xa4osassa on kolme kultaista palloa, jotka kuvaavat kaivostoimintaa. Vaakunan okum\xc3\xa9-puu kuvaa metsi\xc3\xa4. Kilvenkannattajina on kaksi mustaa pantteria kuvaamassa maan v\xc3\xa4est\xc3\xb6\xc3\xa4._NEWLINE_Vaakunassa on kaksi mottoa, Uniti progrediemur ja Union, Travail, Justice suomeksi "Yhdess\xc3\xa4 p\xc3\xa4\xc3\xa4semme eteenp\xc3\xa4in" ja "Yhten\xc3\xa4isyys, ty\xc3\xb6, oikeudenmukaisuus".'